dh-unibe/image-text_kurrent-xix huggingface dataset:
Ezechiel d(er) ſach ein tor.
Oſtert ſtan. d(az) wart da vor.
Noch nie ſidir vf gitan.
Da ſach er in. vn(d) her vz gan.
Den keiſer d(er) mit werdicheit.
Allir keiſer chrone treit.
Diz biſpel mv°oſter vullit ſin.
Andirre ſelbvn kvnigin.
*Von dirre kvnichlichvn magit.
Hat eſayaſ °(+) geſagit. °(+) ſvs.
Wiſlich in der altin e.
Div reine wurze von ieſſe.
Ein rv°ote noch gibirt.
Vf der ein ſv°ozer blv°ome wirt.
Dar vffe d(er) heilige geiſt.
In ſibin valtir volleiſt.
Mit ſibin tugindin rv°owin ſol.
D(er) ſin name ſinr lere iſt vol.
D(er) geiſt. d(er) wiſheit. d(er) virnvnſt.
D(er) gv°ote. d(er) ſterki. vn(d) d(er) kvnſt.
Deſ ratiſ. vn(d) d(er) vorhte.
Div got mit kvnſtin worhte.
Wer diſiv magit were.
Deſ hore gewariv mere.
Si waſ maria ginant.
So reine vn(d) alſo kivſche irka(n)t.
D(az) elliv diſiv erde nie.
So reinin lip von wibe inphie.
Deſ heiligen geiſtiſ rat.
An ir ſv°ozin libe hat.
Irfvllit diſe ſelbin tvgint.
Si hatte ir lip. ir reine ivgint.
Ir mv°ot. ir kvſche. ir ſin. ir lebin.
An got mit ſtetir kvſche irgebin.
Si bizeichent noch die rv°ote.
Div aaron blv°ote.
Div w(az) dvrre vn(d) brahte frvht.
Dirre megde reiniv zvht.
ſo ſeldin rich ſo lobilich.
Gilichint einir ſtvdin ſich.
Die moyſes d(er) gvte man.
Sach do ſi ſo ſere bran.
Vn(d) doch bileib gar vnfirſchart.
Diz bizeichent d(az) bewart.
Vor allir miſſewende was.
Allir megde ein ſpiegil glas.
Maria div raine magit.
Von d(er) dir iſt vn(d) wir giſagit.
*Er wart ein himelſcher botte.
Geſant. D(er) ſagitir von gotte.
D(az) ſi ſolde gibern.
Ir wolde do ze mv°oter gern.
Got der ir ſchephere.
Vn(d) alder welte were.
Do riet ir magetv°omlich(er) name.
D(az) ſere irſchrach ir reiniv ſchame.
Der kvnich nabuchodonoſor.
Dentrv°oc ſin mv°ot zehohe inbor.
Der gedahte in ſin(er) craft.
Wie er im ein herſchaft.
Gemahte in babilonia.
Dabi man ſin(er) crefte da.
Vur gottiſ namin gidahte.
Wie er d(az) volle brahte.
Da kerter ſine wiſheit an.
Do wart d(er) vb(er) mv°ote man.
Von gottiſ gebotte ſchiere.
Virwandilt ze eine(m) tiere.
Sibin manode er d(az) was.
In ro°v ſin ſvnde do gnas.
Er wid(er) indie menſcheit.
Sin gedanc w(az) hine gileit.
Do iach er giwaltiſ gotte.
Vn(d) ſim hohin gibotte.
Den vb(er) want div gottiſ craft.
Alſvſ. vn(d) ſine herſchaft.
Ein ſin genanne hiez alſame.
De(m) waſ irkorn d(er) ſelbe name.
Nabuchodonoſor er hiez.
Den o°vch ſin hohvart niht irliez.
Er wolde weſin vn(d) heizin got.
Dvr deſ tivvelſ gebot.
Dem o°vch groziv hohvart.
Geſwe(n)dit vn(d) genidert wart.
Deſ giwalt wite irkant.
Im waſ aſſiria d(az) lant.
Vndirtan vn(d) ninive.
Noch nenne ich gottiſ viende me.
Mit kvntlichin wortin hie.
An dien o°vch gottiſ craft irgie.
*Oloferneſ waſ ginant.
Ein fvrſte d(er) mit ſin(er) hant.
Betwanch vil kvnichriche.
D(az) die livte algeliche.
Gottiſ namin varn liezin.
Vn(d) diven ane got hiezin.
Von dem ich e han giſeit.
Sin craft vn(d) al ſin richeit.
To°vch im niht vn(d) alliz noh ſin her.
In ſlv°og ane alle manniſ wer.
Ivdith ein vil chranchiſ wib.
Div nam im lebin vn(d) lip.
Mit gottiſ helfe alſ achior.
Im hatte e. giſeit da vor.
D(az) nieman mohte wid(er) got.
Geſin noch wid(er) ſime gebot.
Svs waſ o°vch antiochvs.
Seron. vn(d) appollonivs.
Demetrivs. vn(d) gorgias.
Ietweder gottis vient was.
Vn(d) andir fvrſtin gnv°och.
Die ivdaſ machabeus ſlv°och.
**Alfa et o. kvnich ſabaoth.
Got deſ gewalteſ craft gebot.
Leben ane vrhab dine kvnſt.
Ane anegengis begvnſt.
Was ie din gotlichiv chraft.
Lebende inwernd(er) meiſt(er)ſchaft.
Din hohiv kvnſt din wiſer rat.
Beſlozen vn(d) beſtrichet hat.
D(az) anegenge vn(d) d(az) ende.
Svnder miſſewende.
Biſtv d(er) vrhab genant.
D(az) ende ſtat in diner hant.
D(er) beider name w[ae]re dv ie.
Doch gewunne dv ſi nie.
Vn(d) mv°ozen deme gewalte din.
Verſagit vn(d) vro°emede ſin.
Diner lebenden gotheit.
Wart anevanc nie ane geleit.
Din craft gewinnet niem(er) ort.
Din gewalt. din geiſt. din wort.
Got vat(er) menſche vn(d) kint.
Gewaltes vngeſcheiden ſint.
Als ein an genge was.
Din einich drivalt vnitas.
Dir ſich biegent alliv knie.
Ze himel vn(d) vf d(er) erde hie.
xxx dvr d(er) helle kwnde.
Vor dir d(az) abgrunde.
Bibent vn(d) in vorhten ſwebet.
Von dinem ſv°ozen geiſte lebet.
Swas lebeliche ſich verſtat.
Vn(d) lebendige ſinne hat.
*Erde vivr waſſer lvft.
Kelti regen hizze tvft.
Getempirt hat din eineſ kraft.
In gotlicher meiſterſchaft.
Din eineſ fvrdahtlich gewalt.
Hat gene(m)met vn(d) gezalt.
Der ſternin menege vn(d) genant.
Ir allir namen vn(d) irchant.
Ir vmbe lo°vf ir vmbe vart.
Vn(d) wie ſie nach ir rehter art.
Nature mit all(er) dinge lebin.
Den dv wilt lebende ſinne geben.
O°vch mv°oz in ſinem lo°vfe gan.
Alſ ez din kraft hat angelan.
D(az) firmament vnz an ſin zil.
Alſ ez gebot vn(d) alſ ez wil.
Div gotliche wizze din.
Alſo hat ſich d(er) ſvnnen ſchin.
Intlivhtet vn(d) gerihtet.
Von nihte hat getihtet.
Din wiſer gotlich(er) liſt.
Swaſ ſihtich vn(d) vnſihtich iſt.
Din wort iſt aller dinge ſloz.
Den donrin vn(d) div blicheſchoz.
Vn(d) in der welte armecheit.
Minen vrivnden iſt verſait.
Vientliches zorniſ nit.
Si lebent in vro°vden ze aller zit.
Deſ liechteſ lieht inzvndet in.
Mit vro°vden mv°ot ſele vn(d) ſin.
Die ich ze magen han irkorn.
Do wart de(m) kvnige harte zorn.
*Er ſprach dv vil tvmbez wiht.
Hatte ich dir geheizin niht.
D(az) ich lieze minen zorn.
Somv°oſiſt dv han verlorn.
Den lip dvr din vnnvzen ſpel.
Din zvnge iſt wordin dir zeſnel.
Dv haſt ſo vil geto°vbit mich.
Benamen ich hieze bren(n)in dich.
Hatte ich niht virlobit e.
Dv tv°oſt min o°vgen we.
Nv balde in wec vil tvmb(er) man.
Do ſchiet er trvrichlichen dan.
D(az) er da niht gemartirt wart.
Er hv°ob ſich vf ſine vart.
In ſinen walt da er e was.
Swie er der martir dort genas.
Er iſt doch marterer genoz.
Deſ kvnigeſ zorn d(er) wart ſo groz.
D(az) er d(er) niht geneſen lie.
Swaſ er der livte gevie.
Die criſten warin worden.
Nach heidenlicher orden.
Erte er ſiniv abgot.
D(az) was deſ ti°evels gebot.
Diſiv vorhte wite irſchal.
Die criſten vluhen vberal.
Von ir libes ſorgen.
Si lagen verborgen.
In menigeme hohen ſteine.
weltlicher vro°vden eine.
*Do vu°ogite ſich nah dirre zit.
D(az) deſ kvnigeſ grozer nit.
Wahſen ſere begonde.
Dien criſtin ſa ze ſtonde.
Ie harter man in wu°oten ſach.
Wa fon aber d(az) geſchach.
D(az) lat iv ſagen alſ ich ez weiz.
Ein ſin vurſte ſich deſ vleiz.
Der hiez barachias.
Der ime d(er) liebeſte ie was.
D(az) er in ſinen ſinnen.
Die lere begonde minnen.
D(er) heiligen criſtenheit.
D(er) was alſ vnſ d(az) mere ſeit.
Getriwe kvſche milte.
Sin h(er)ze nie bevilte.
Im w[ae]re mit triwen niwe.
In ſtete manlich triwe.
Er w[ae]re ein gv°ot(er) man in gotte.
Sin h(er)ze waz in gottiſ gebotte.
Mit gv°ote dicke er wakit.
E. hatter im gemachit.
Ein cellekin da er bileib.
Do criſtiſ lere in vertreib.
Von dirre welte wunne.
Lip. gv°ot. vn(d) kvnne.
Liez er alliz varn dvr got.
Vn(d) was geſin dvr ſin gebot.
In einer inſil manich iar.
Dv waſ geheizin ſennaar.
Da er in ſiner celle was.
Dvr got da ſang vn(d) las.
Nach prieſterliche rehte.
Dem reinin gottiſ knehte.
Wart von gotte kvnt getan.
D(az) er deſ niht ſolde lan.
Er vu°or inindiam d(az) lant.
Vn(d) tet gottiſ wort bikant.
Mit deſ glo°vbin rate.
Dem ivngen joſaphate.
**Barlaam waſ er ginant.
Der ſelbe gottiſ wigant.
Hatte e ze manigen ſtvndin.
Dicke wol bevundin.
D(az) auenier der riche.
Den criſtenn allegiliche.
Trv°og al zegrozin haz.
Ein teil er im die vorhte enzaz.
Von menſchlicher brodicheit.
Sin ordin wart hin geleit.
Von deſ hohe er nider trat.
Mit chleide an weltliche ſtat.
Er gie von ſin walde.
Zv°o eime ſchiffe balde.
Dar in fv°orer ſa ze hant.
Hin in auenieriſ lant.
Vn(d) ſeite da zem[ae]re.
D(az) er ein ko°vfman w[ae]re.
Vn(d) trv°oge ſineſ h(er)rin chram.
Da was d(er) wiſe barlaam.
Lange inde(m) lande d(az) er niema(n) vant.
Dem ſin geverte wurde irkant.
Nv gie er vur den palas.
Da der ivnch(er)re vffe was.
Er giſtv°ont an eime ſtegin.
Der ſin hatte dar giphlegin.
Got. der phlach ſin vurbaz.
Nah ſinen ſ[ae]ldin vu°ogeter d(az).
Deſ ivncherrin meiſter kam.
Zede(m) er ze allen zitin nam.
Heinlichen rat mit wiſheit.
Als ich iv han hie vor giſeit.
*Er hatte daz e. wol ervarn.
D(az) Joſaphat der ſeldin barn.
D(az) ich in tivre geltin wil.
Sit d(az) er crefte hat ſo vil.
Alſ mir iſt von im geſeit.
H(er)re diner edilcheit.
Gez[ae]me niht d(az) ich dich trvge.
Vn(d) anſo grozin dingin lvge.
Sv°ozir man ſwe(n)ne ich an dir.
Den mv°ot bivinde d(az) dv mir.
Virnemin wilt die edilcheit.
Die er be?eichenliche treit.
Vn(d) w(az) im crefte iſt an bihaft.
So ſage ich dir vo(n) ſiner craft.
E. d(az) ich vnd(er) wiſe dich.
Wie ſin craft iſt bizeichenlich.
So dvnket vngevu°oge dich.
Wie er iſt bizeichenlich.
*Min h(er)re d(er) mich hat geſant.
Mit ſine(m) chrame indiz lant.
Deſ wort ſol ich dir kvndin.
Dich wiſen von den ſvndin.
Ob dv wilt lere ramin.
Er ſp(ra)ch mit ſine(m) ſamin.
Gie ein man vz drate.
Do er den ſamin ſate.
Sin viel ein teil vf hertin ſtein.
Wan da niht b(er)nder fivhte ſchein.
In gazin vogele vn(d) trv°ogin hin.
Alſvſ v(er)darp da der gewin.
D(er) and(er) ſame in dorne kam.
D(er) dorne dichi im gar benam.
Die berndvn frvht. d(az) ſi v(er)darp.
Deſ dritten ſamen korn irwarp.
Hvnd(er)tvatliſ wu°ochers nvz.
Der viel in fivhte genvht.
Vn(d) brahte hvndert valtin hort.
Der ſame deſ d(az) gottiſ wort.
Vil wite man d(az) ſagin ſiht.
D(az) ez doch wu°ochers bringet niht.
D(er) da viel vf hertin ſtein.
D(az) iſt ein herze d(az) ie ſchein.
In hertime gemv°ote.
Gen rehtis wu°ochers gv°ote.
Die vogel die ez trv°ogin hin.
D(az) iſt boeſir livte ſin.
Vn(d) deſ helle wartin rat.
D(er) gv°otiſ niht geſchen lat.
Richeit. wib. vrivnde. kint.
Gene(m)met zv°o den torn ſint.
Von den vil kvme ſeltin iht.
Gv°otiſ icht dvr got geſchiht.
*D(iv) drite bernde genvht.
Div mit hvndertvaltir frvht.
Zehenzic valtin wu°ocher bar.
D(az) iſt ein h(er)ze d(az) ſich gar.
Mit gv°otir werke ſteticheit.
Vf gottiſ dienſt hat bereit.
Vn(d) hiez dvr d(az) bihv°otin dich.
D(er) livte reda iſt miſſelich.
Diz ir forhter ſere.
Vn(d) dahter maniger lere.
Wie er die liſte erdehte.
D(az) er dich hie von brehte.
*Do bigan der ivncherre.
Gedenchin harte verre.
Nach wan in ſinen ſinnen.
Ze criſtinlichen minnen.
Got tet an ime gnade ſchin.
Erſante in d(az) herze Sin.
Deſ heiligen geiſteſ gv°ote.
So gar d(az) ſin gemv°ote.
Beleib in reiner ſtetecheit.
Alſ iv wirt her nah geſeit.
Nv kam der vater dike dar.
Vn(d) nam deſ ivncherrin war.
Wan er ime h(er)ze liebe iach.
Vn(d) in mit willen gerne ſach.
An eime tage er zv°o im gie.
Der ivncherre in vil wol imphie.
Den richen kvnic alſus battir.
Erſp(ra)ch ſage mir lieb(er) vater.
Wie tv°oſt dv mir nv lange ſo.
D(az) dv machiſt mich vnfro.
D(az) ich in chlagindir ſwa°ere bin.
Irkomenliche ſach an in.
D(er) kvnich. er ſp(ra)ch liebiz kint.
Hant dich biſw[ae]rit die hie ſint.
Binamin ſvn d(az) riche ich dir.
Vater ſi getaten mir.
Nie niht wan ze gv°ote.
Mir tv°ot din ſtrengiv hv°ote.
Leide ze allen ſtvnden.
Dv haſt mich ſo gebvnden.
D(az) ich alſ ein gevangen lebe.
Vn(d) ich in chleiner vro°vde ſwebe.
*Daz tet ich ſvn niht wan dvr d(az).
Die livte tragint grozin haz.
Mit zorne vrevilliche ſitte.
Da to°vbint ſi ein an dir mitte.
Liebez kint da vor wolde ich.
Gerne wol bihv°otin dich.
Wan ich wil d(az) dv iem(er) me.
Bilibeſt ſo d(az) dir niht we.
Von ſorgin vf d(er) erde.
Noch von vnmv°ote werde.
D(az) mach niem(er) ſvs irgan.
Wan ich ſo groze ſw[ae]re han.
Von dirre hv°ote d(az) min lebin.
Alle vro°vde mv°oz bigebin.
Ich wolde gerne vur div tor.
Vn(d) ſehen waz da w[ae]re vor.
Mit leide ich bin biſezin.
So d(az) mir trinken vn(d) ezin.
*Von ſim herrin balde gie.
Dirre gv°ote furſte hie.
Mit ſorgin inſin hvſ hin hein.
Er w[ae]re worden g(er)ne in ein.
Ob er mit witzin kvnde.
Wie er die liſte vunde.
D(az) er mit wiſen ſachin.
Mohte ſenfter machin.
Deſ kvnigeſ haz wid(er) in.
D(az) kam ſo ſere inſinen ſin.
D(az) er dekeineſ ſlafeſ phlac.
Die naht er wol halbe vb(er) lac.
Mit gedankin vb(er) ladin.
Er vorhte von dem h(er)rin ſchadi(n).
An ein wunden dahte er do.
D(az) er geſprochin hatte alſo.
D(az) er worte arzat w[ae]re.
Vn(d) kvnde groze ſw[ae]re.
Von worten wol gebv°ozin.
Mit arzinivn ſv°ozin.
Do hiez er in zv°o im komen.
Er sp(ra)ch dv haſt dich angenom(n).
Dv kvnniſt worte arzat ſin.
D(az) ſoltv lazin w(er)den ſchin.
D(az) kan ich wol ich loginſ niht.
Ich kan ez ſwa ez not geſchiht.
So rat ze minem ſorgin mir.
Nv d(az) tv°on ich w(az) wirrit dir.
Sage an es wirt dir lihte bv°oz.
Da han ich mineſ h(er)rin grv°oz.
Vmbe ein chranke ſchvlde.
Virlorn vn(d) ſine hvlde.
Er ſagte mir er wolte ſich.
Mvnichin do beſanter mich.
Vnde bat mich d(az) ich t[ae]te alſo.
Deſ was ich h(er)zechliche vro.
Ich ſtv°ont zv°o ſinem gebotte.
Vn(d) begvndin ſterkin angotte.
Einvaltechliche tet ich das.
D(az) nam er fvr ſo grozin has.
D(az) ich wol wene d(az) ſin zorn.
Mir habe ſin grv°oz firlorn.
*Do ſp(ra)ch abir d(er) wunde man.
Vil wol ich dir geratzin kan.
Wie dir wirt d(er) ſorgin bv°oz.
Vn(d) wie dv dineſ h(er)rin grv°oz.
Alſ e noch baz gewinnen maht.
Dv ſolt dir andirre naht.
Din har heizin ſniden abe.
Vn(d) ſolt alle dine habe.
Von dir legin. vn(d) dinv chleit.
Dv ſolt mit grozir armecheit.
In eime hemide h[ae]rin.
Gan fvr in alſ ein bilgerin.
Deſ nimet in michel wund(er).
Vn(d) fraget dich beſvnd(er).
D(az) ime diz kint ie wart geborn.
Er heti deſ vil wol geſworn.
D(az) er ez ſolti han von in.
Wie waſ ir h(er)ze vn(d) ir ſin.
Der zit ſo gar beto°vbit.
Waſ hat ſi an bero°vbet.
Beidiv ſin. h(er)ze. vn(d) mv°ot.
D(az) ſi lip. ſele. vn(d) gv°ot.
Von einen bilde woltin han.
D(az) alſ ein tier w(az) getan.
Vn(d) deſ nieman gedahte.
Deſ begvnſt volle brahte.
Mit ſiner gotlichen chraft.
Himel erde vn(d) alle geſchaft.
*Deſ kindeſ nam(n) ſchv°of man ſa.
Mit d(er) fvrſtin lere alda.
Joſaphat wart ez genant.
Got leite ſine ſv°ozen hant.
An d(az) reine kindelin.
Vn(d) tet im ſine gv°oti ſchin.
Nach dirre welte wunſche gar.
Nv warin von de(m) lande dar.
Vivnf vn(d) vivnfzich meiſt(er) kom(n).
Die alle warein vz genomen.
An kvnſtelichem priſe.
Si warin alſo wiſe.
D(az) in waſ von liſten kvnt.
Aſtronomie. vn(d) al die ſtvnt.
In deme die ſternin rihton ſich.
In ir loftlichen ſtrich.
Die nam d(er) kvnch an einen rat.
Er ſprach ſit ivch geſamint hat.
Min ſelichlichiv vro°vde her.
So ſagit mir d(az) iſt min ger.
Wie ez ſvl dem kinde irgan.
D(az) ich von minen gotten han.
Do ſprachin ſi algeliche.
Ez wurde ſelden riche.
Gewaltes vn(d) gv°otis.
Tvginde vn(d) hohiſ mv°otis.
Ez gewunne richeit me.
Danne alle ſine vordern e.
Vn(d) d(az) ime ſolte ſin bereit.
Ere ſelde werdicheit.
*Do ſprach ir einer vnder in.
Der hatte kvnſte richen ſin.
Vur die andern alle.
Wie ez dir nv gevalle.
Herre deſ in weiz ich niht.
Alſ mir der ſternin lo°vf vergiht.
Alſo wil ich dich wiſſin lan.
Wie ez dem kinde ſol irgan.
D(az) nv von dir geborn iſt.
Ez beiaget in ſinre iare vriſt.
Vil ſelden zvhtechliche.
Al hie diz kvnichriche.
Den valſchin rat er vo(n) im treib.
An ſime zorne er noch beleib.
So ſtete. d(az) er da vor nie.
Der criſten ſo grozin haz gevie.
Svſ genaſ d(er) gotteſ degin.
Sin phlach d(er) gotliche ſegin.
An deſ troſt er ſich lie.
Do ſin wort ſin h(er)ze inphie.
*Do deſ kvnigiſ grozer haz.
Begonde ie baz vn(d) baz.
Wahſin ingen d(er) criſtenheit.
Sin irrecheit wart alſ breit.
D(az) er d(er) gnaden gottis.
Gar vir gaz vn(d) ſinſ gebottis.
Do waz vnſer h(er)re criſt.
D(er) bezzer alſ er iemer iſt.
Vn(d) hiez in ſiner gv°ote.
Mit ſelden richer blv°ote.
Von dornin roſin ſpringen.
MIt ſv°ozer frvht vurbringen.
D(az) honich von d(er) widin.
Man mohte gerne lidin.
Von gotte diſe gabe groz.
Dem ſelben lande zv°o floz.
D(er) criſtenheit ein ſvnnen glaſt.
Von de(m) fro°vdeb[ae]rin laſt.
D(er) criſten lebin ie mv°oſe tragin.
Mit vro°vden gar bi ſinen tagin.
D(er) kvnich w(az) d(er) ſelbe dorn.
Ich han die heindinchaft irkorn.
Zv°o dirre widen vngv°ote.
D(er) komende roſe in blv°ote.
Vn(d) des honigeſ ſv°oze was.
Ein kint deſ alda genas.
Deſ kvnigeſ auenieriſ wib.
Eſ wart nie kindeſ ſchoner lib.
Indem lande nie geſehin.
Alſ ich die ſchrift hie hore iehi?.
Danne diz vil ſelden riche kint.
Von dem diſiv m[ae]re irhabin ſint.
*Der vat(er) was deſ kindeſ vro.
Sine(n) botten ſante er do.
Dien fvrſton algeliche.
Inſinem kvnichriche.
Vn(d) hiez d(az) riche vn(d) arme gar.
Ze ſinem opher komin dar.
Do ſach man die lant h(er)rin kom(n).
Alſ in div botſchaft was v(er)nom(n).
Ir ophir brahton ſv den gotten.
Alſ ez dien armen waſ gebotten.
Die mv°oſten o°vch da ze ophir gan.
Alſ iegelicher mohte han.
Dar nach mv°oſter ſin ophir gebin.
Deſ vro°vte ſich deſ kvnigeſ lebin.
Alſ in deſ kindeſ liebi twanch.
Sinen gottin ſagit er danch.
Dvr d(er) livte ſvnde.
Virdarb in waſſirs vnde.
Swaſ in d(er) welte lebinde waſ.
In einir arche do genas.
Noe vn(d) ſiner ſvne dri.
Den ir wip gnaſin bi.
Allir lebinder dinge kint.
Swie ſi vnſ ginennit ſint.
Biliben ind(er) arche ſa.
Gezweiget vn(d) ginaſin da.
Do wart abir livte me.
Danne in den vordirn zitin e.
Si wu°ohſin ir wart ſchiere vil.
Do bigan deſ tivvelſ ſpil.
Virkerin abir d(er) livte ſin.
Vn(d) o°vgin ſine craft an in.
*Sin lere irſinne gar biſaz.
Vn(d) vu°ogite mit den livtin d(az).
Sv gottiſ gar virgazin.
Vn(d) ſi bigvndin lazin.
Die gotlichvn lere.
Nah ſineſ ratiſ kere.
Ir ſin bigan inzwivil ſin.
Si bettin an deſ manin ſchin.
Vn(d) geind(er) ſvnnvn glaſte.
Si ertin al zevaſte.
Vur den rehtin ſcheph[ae]re.
Die giſchaft ſi ſvnd[ae]re.
Irkvrn manig(er) hande got.
Vn(d) iahin dvr deſ tivvilſ ſpot.
D(az) elliv dinc von eiginſchaft.
Trv°ogin lebiliche craft.
Alſe rehtir ſchephere.
Nie wurde vn(d) nicht were.
O°vch was d(az) gnv°ogir wan.
Si ſoldin von gilvcke han.
Sw(az) in gv°otiſ ie giſchach.
Sw(az) iegelicher gerne ſach.
W(az) er im holt iz waſ ſin got.
Dvr d(er) liebi gebot.
Machte er im ſah ein bilde.
Ez w[ae]r zam oder wilde.
Tier. vogil. menſchin lip.
Ez w[ae]r man oder wip.
Steine wurze blv°ome gras.
Sw(az) den menſchin lieb w(az).
D(az) wart im ſa zegotte irkant.
Swie ſin name waſ ginant.
Diſiv groze tobeheit.
Wart indien landin alſo breit.
D(az) nieman got irkande.
Noch zeime gotte nande.
D(er) rehtin werke liehtir ſchin.
Mv°oſte gar vir dorbin ſin.
Der ſitte wu°ohſ ſo ſere.
Nach deſ tivvilſ lere.
Mit witzin noh mit herſchaft.
Wie la(n)ge mac ein man inſinr craft.
Lebin ane not.
D(az) ind(az) altir vn(d) d(er) tot.
Von ſinen creftin dringe niht.
Ob ein man ſo wol geſchiht.
D(az) er gelebit ahzic iar.
Oder hundert al vur war.
So mv°oz ſin craft. ſin lip. ſin lebin.
Diſen beiden ſich irgebin.
Ir lebit vil wenic an d(az) zil.
D(er) livte iſt leid(er) niht ze vil.
D(er) lebendiv craft biz dar geſte.
Si mv°ozin leid(er) ſterbin e.
Wie geſchiht dem d(er) ſtirbet.
Sin lip ſo gar verdirbet.
D(az) er niht wan eſche wirt.
Den ſitte nieman verbirt.
Swaz lebit ez mv°oz irſterbin.
Ez mv°oz o°vch gar virderbin.
Sw(az) dv ſiheſt od(er) ieman ſihet.
D(az) kan ir wendin niem(er) niht.
Hie °(vor) kan nieman geneſin.
Ez iſt ein erbe an vnſ geweſin.
Von vnſer alt vorderin gar.
Die ſint gevarn vor vnſ dar.
Wir alle mv°ozin nahin komen.
Deſ nieman wirt vz genomen.
*Der knappe wiſe vn(d) gv°ot.
Nam inſineſ h(er)zin mv°ot.
Die reda vn(d) o°vch die lere.
Er bigvnde ſivftin ſere.
Er ſp(ra)ch owi owe d(er) not.
D(az) dirre welde git der tot.
Nach liebe ein endelicheſ leit.
Dv welt iVt gar ein vppicheit.
O°vwe mir armen vn(d) o°vwe.
Mv°oz ich nah dirre ſelbvn e.
Mit dem tode o°vch ſterbin.
Wie ſol ich danne werbin.
O°vwe ſwe(n)ne ich verdirbe.
Vn(d) an dem libe irſtirbe.
Wer gedenkit danne min.
O°vwe ſol aber iener ſin.
Ein and(er) welt in d(er) ich lebe.
Div lebin mir nach tode gebe.
Oder ſol ich ſo virderbin.
Vn(d) alſo gar ir ſterbin.
D(az) von mir niht werde.
Wan ein bloziv erde.
Was bin ich denne w(az) ſol ich.
Alſvs bigvnder chlagin ſich.
Dem tet er niene doch gelich.
Ze allen zitin vro°din rich.
Was er ſo ez d(er) vater ſach.
Diz virborgin vngemach.
Dien wart inricher wiſheit.
Von ime vil diche vur geleit.
Meiſterlicher rede gnv°och.
Von grozin ſinnin die er trv°och.
Lerte inſiner wizzen hort.
Fvrbringen ſinne richiv wort.
Mit den ſin wiſlichiv craft.
Sinre lerer meiſterſchaft.
Von ir ſinnen iagete.
Do man dem kvnige ſagete.
D(az) ime ſo hohiv wiſheit.
Von richen ſinnen w(az) bereit.
Ez nam in dike wunder.
Vn(d) die meiſter albeſvnder.
Si vro°vte(n) ſich der wiſheit.
Dem kvnige lieb. vn(d) leit.
Was ez vn(d) dike ſw[ae]re.
Dvr ienſ meiſters m[ae]re.
*Der kvnich hiez die meiſt(er) do.
D(az) ſi in ſw[ae]re vn(d) aldro.
Die in mohtin biſw[ae]ren.
Ir liezin vn(d) verb[ae]ren.
Deſ warin ſi ime gehorſam.
D(az) kint inſine ſinne nam.
Wa von d(az) geſchehe.
D(az) in nieman geſehe.
Wan de(n) ez d(er) kvnich gebot.
Deſ hatte er ofte manige not.
Wen er deſ vragin mohte.
Er dahte d(az) niht tohte.
Vragin eſ den vater ſin.
Sw(az) mir tv°ot d(er) vater min.
D(az) tv°ot er niht wan dvr gv°ot.
O°vch vurhte ich d(az) ich ſinen mv°ot.
Vragende beſw[ae]re.
Frage ich in dirre m[ae]re.
Dahte d(er) iuncherre do.
Da bi bigvnder denken ſo.
Wer mit ſo richen werde.
Deſ himelſ vn(d) der erde.
So gewaltich mohti ſin.
D(az) der liehte ſvnnvn ſchin.
Tagiſ ſchine vn(d) nahtiſ niht.
In dvhte ein wund(er)lich geſchiht.
Wa von dv vinſtri trv°obe.
Sich ie deſ nahtis hv°obe.
Vn(d) ie der tac wer alſo clar.
Vn(d) beidiv zit ſtvnde vn(d) iar.
So wehſelliche liefin hin.
D(az) nam er in ſinin ſin.
Vn(d) leit ſinen meiſtern vur.
Wiſe vrage vn(d) vromede kvr.
Ob der geſchephede ordin.
Wer von ime ſelbin wordin.
Oder ob ez wer gemachit ſo.
Deſ hatter manige vrage do.
Vil d(er) heidenſchen diet.
Wie er von vnglo°vben ſchiet.
Mit diner lere livte lant.
Vn(d) den glo°uben tet irkant.
In dinen namen ſv°ozir criſt.
Sit dv d(az) anegenge biſt.
Vn(d) d(az) ende haſt irkant.
So bivt mir diner helfe ha(n)t.
Vn(d) wiſ nv mine(n) ſinnen bi.
In nomine domini.
Hilf h(er)re got verenden mir.
Deſ ich beginnen wil mit dir.
**Iohanneſ hiez ein h(er)re gv°ot.
d(er) trv°och ze gotte ſtetin mv°ot.
Von damaſco waſ er genant.
Der diz ſelbe m[ae]re vant.
In chriechſchem getihte.
Ze latine er eſ rihte.
Dvr got vn(d) dvr alſolche ſitte.
D(az) ſich die livte bezzirnmitte.
Deſ ſelben han o°vch ich gedaht.
Mag eſ werden vollebraht.
D(az) mir got der ſinne gan.
D(az) ich es vollebringen kan.
So weiſ ich wol diz mere git.
Den livten ze etlicher zit.
xxx criſtinlicher ere.
Vor bilde in gv°oter lere.
Swen dvr got deſ wol gezimet.
D(az) er diz m[ae]re alhie vernimet.
Als ich ez geſchriben vant.
Ez brahte her in tivſchiv lant.
Der ordinſ von zitels ein man.
Von deme ich ez von erſt gewan.
Von capelle abbit wide.
Vil kvme ich d(az) vermide.
Ich mv°oz ez iv ze tivte ſagen.
Ich han da har in minen tagen.
Leider dicke gelogen.
Vn(d) die livte betrogen.
Mit trvgelichen m[ae]rin.
Ze troſte vnſ ſvnd[ae]rin.
Wil ich diz m[ae]re tihten.
Dvr got in tivſch berihten.
Vn(d) bitte ſwer diz m[ae]re leſe.
D(az) er ſich beſſernde weſe.
Mit ſteti ande(n) glo°vbin ſin.
Vn(d) dvr got gedenke min.
Vil armeſ ſvnderes.
Der vrhab deſ m[ae]res.
Wil ich inti°vſcher zvngen weſen.
Alſ ich die warheit han geleſen.
**Hie vor in der gnaden zit.
Alſ vnſ div ſchrift vrkvnde git.
Do got nah der menſcheit.
Den tot dvr vnſer ſchvlde leit.